Diari Oficial de la Generalitat Valenciana


Sumari del DOGV 4001, del 17-05-2001 (2001/4424)

Informació pública de l'alternativa tècnica de programa d'actuació integrada UZI-14 la Canal, del Pla General de Petrer.
------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4424


Organisme emissor
:   Ajuntament de Petrer

Tipus de document
:   Anunci

Informació pública de l'alternativa tècnica de programa d'actuació integrada UZI-14 la Canal, del Pla General de Petrer. [2001/X4424]
  
En compliment d'allò disposat en la Llei 6/1994, de 15 de novembre, de la Generalitat Valenciana, reguladora de l'Activitat Urbanística, i de l'art. 49 del Reglament, aprovat per RD 1.736/1998, de 31 de juliol, es dóna compte del Decret núm. 239, de data 28 de febrer de 2001, dictat per l'alcalde'president, relatiu a la unitat d'execució UZI-14 la Canal, del Pla General de Petrer, que estableix:
  
- Admetre a tràmit l'alternativa tècnica de programa per al desenrotllament de l'actuació integrada, corresponent a la unitat d'execució UZI-14 la Canal, del Pla General de Petrer, que inclou projecte d'urbanització, presentada el dia 16 de maig de 2000 pel senyor Francisco Sogorb Gómez.
  
- Sotmetre a informació pública els citats documents, mitjançant avís a tots els propietaris i titulars cadastrals de drets afectats per l'actuació proposada, i publicació d'edicte en un diari d'informació general editat a la Comunitat Valenciana i (posteriorment o simultània) en el Diari Oficial de la Generalitat Valenciana, advertint de la possibilitat de formular al·legacions i presentar alternatives tècniques a la proposta dins del termini de vint dies hàbils a comptar de l'endemà de la publicació en l'esmentat DOGV.
  
L'expedient podrà ser examinat en l'Àrea d'Urbanisme i durant l'indicat termini.
  
Durant els cinc dies següents al venciment del termini anterior, els interessats a ser seleccionats com a adjudicataris del programa podran presentar proposicions juridicoeconòmiques que tinguen per convenient, al Registre General de l'Ajuntament, en plica tancada i amb la documentació que s'assenyala en els apartats C) i D) de l'art. 32 de la LRAU, i en l'ordenança municipal de desenvolupament i execució del Pla General.
  
Es fa constar que el projecte d'urbanització no inclou el cost d'execució de les obres d'infraestructures portades a terme anticipadament per l'Ajuntament de Petrer, a costa seua, que són d'utilitat per a l'actuació i que han implantat algun dels serveis propis de la condició de solar, corresponents al Projecte d'urbanització tram c/ Nord, 1a fase, amb un pressupost de 55.013.137 pessetes, IVA inclòs, i al Projecte d'urbanització tram c/ Nord, 2a fase, amb un pressupost de 97.583.743 pessetes, IVA inclòs. Les proposicions juridicoeconòmiques desglossaran aquests imports, que no poden ser objecte de baixa econòmica i han de ser compensats a l'Ajuntament.
  
L'acte d'obertura de pliques tindrà lloc en la Casa Consistorial a les 13.30 hores de la següent data hàbil a la conclusió del termini per a presentar-les. Durant els deu dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats en els terminis, condicions i supòsits contemplats en l'art. 48 de l'ordenança municipal, fent-se constar en l'expedient i anunciant-se en el tauler d'anuncis de l'Ajuntament i es comunicarà als qui, per desconéixer-lo, presenten pliques prematurament.
  
Considerar prorrogables al dia hàbil següent, els terminis marcats quan l'últim dia recaiguera en dissabte.
  
- A efectes de la seua consideració per l'Ajuntament, i sense perjuí de la resolució definitiva, el proponent a urbanitzador podrà incloure sol·licitud de compra de l'excedent d'aprofitament, corresponent a l'administració actuant.
  
- El període d'informació pública de l'alternativa tècnica de programa servirà com a termini concedit als operadors de xarxes públiques de telecomunicacions, a efectes que manifesten el seu interés en la utilització compartida del domini públic local titularitat del municipi de Petrer, declarada mitjançant Ordre ministerial de 12 de gener del 2001, d'acord amb l'article 49 del Reglament aprovat per Reial Decret 1.736/1998, de 31 de juliol, amb advertència expressa que, si no compareixen se'ls tindrà per desistits del seu dret a ocupar el citat domini públic durant el termini a establir per l'Ajuntament.
  
Mitjançant aquest anunci i de conformitat amb l'art. 59 de la Llei 30/1992, de 26 de novembre, se cita els propietaris afectats que puguen resultar desconeguts, dels quals s'ignore el lloc de la notificació, o bé, intentada la notificació no s'haguera pogut practicar.
  
Cosa que fem pública perquè en prengueu coneixement, significant que d'acord amb l'art. 107 de la Llei 30/1992, de 26 de novembre, el present acte és de mer tràmit no sent possible la interposició de recurs contra ell, sense perjuí de mostrar la seua oposició per a la seua consideració en la resolució que pose fi al procediment.